Príloha č. 1 súťažných podkladov

|  |
| --- |
| **opis predmetu zákazky** |

**Opis predmetu zákazky**

Vykonanie odborných prehliadok, odborných skúšok vyhradených technických zariadení elektrických (ďalej len: „VTZ elektrické“) v súlade s  ustanoveniami vyhlášky Ministerstva práce, sociálnych vecí a rodiny Slovenskej republiky č. 508/2009 Z. z., ktorou sa ustanovujú podrobnosti na zaistenie bezpečnosti a ochrany zdravia pri práci s technickými zariadeniami tlakovými, zdvíhacími, elektrickými a plynovými a ktorou sa ustanovujú technické zariadenia, ktoré sa považujú za vyhradené technické zariadenia (ďalej len „vyhláška č. 508/2009 Z.z.“).

Úspešný uchádzač zabezpečí počas trvania rámcovej dohody služby v súlade s vyhláškou č. 508/2009 Z. z. na zaistenie bezpečnosti a ochrany zdravia pri práci a bezpečnosti technických zariadení a ktoré bude odovzdávať v súlade s platným zákonom predpísanou periodicitou nasledovne:

1. Odborné prehliadky a odborné skúšky elektrických zariadení :

* periodické
* strojov (technických zariadení)
* v súlade s Vyhláškou č. 508/2009 Z.z.

1. Odborné prehliadky a odborné skúšky bleskozvodov:

* bleskozvodové sústavy
* aktívne bleskozvody
* v súlade s Vyhláškou č. 508/2009 Z.z.

1. Odborné prehliadky a skúšky elektrickej inštalácie

* murované obytné a kancelárske budovy a priestory, rekreačné strediská, školy, škôlky, objekty sociálnych a zdravotných služieb, priestory pre lekárske účely, priestory pre športové účely, výrobné haly, elektrické NN, výmenníkové stanice, akumulátorovne, pracovné stroje a náhradné zdroje pre budovy Ministerstva vnútra SR.

1. Odborné prehliadky a skúšky elektrických zariadení v objektoch s nebezpečenstvom výbuchu bez obmedzenia napätia

* regulačné stanice plynu, plynové kotolne a pod. vrátane bleskozvodov.

1. Priebežná aktualizácia harmonogramu vykonávania odborných prehliadok a skúšok na jednotlivých objektoch a zariadeniach MV SR
2. Odborné prehliadky a odborné skúšky v zmysle predmetu zákazky budú vykonávané v objektoch verejného obstarávateľa na základe harmonogramu spracovaného verejným obstarávateľom v zmysle zákonnej periodicity
3. Opakovaná úradná skúška

* vykonanie opakovanej úradnej skúšky, ktorá sa vykonáva najneskôr po každých desiatich rokoch prevádzky technického zariadenia elektrického ( § 12 ods. 2, písm. b) vyhlášky 508/2009 Z.z.).

1. Vypracovanie revíznej správy

* revízna správa elektrického zariadenia a bleskozvodu musí obsahovať predovšetkým náležitosti stanovené v STN 33 2000-6: 2018, čl. 6.5 s použitím príloh príslušnej normy najmä G1, E2

1. Vypracovanie protokolu o určení počtu elektrických obvodov podľa STN 33 2000-2 oddiel 826-05-01,02,03. Vzor protokolu tvorí prílohu č. 8 súťažných podkladov.

Ďalšie požiadavky:

1. určenie druhu revízie ([východisková](http://www.reviznasprava.sk/revizia.html#vychodiskova) alebo [pravidelná](http://www.reviznasprava.sk/revizia.html#pravidelna))
2. dátum zahájenia a dátum ukončenia revízie
3. meno, priezvisko a podpis revízneho technika a evidenčné číslo revízneho technika
4. názov organizácie oprávnenej na vykonávanie revízie a jej evidenčné číslo
5. presné určenie a názov objektu, na ktorom sa revízie vyhotovuje
6. súpis meracích prístrojov použitých pri revízii
7. vymedzenie rozsahu revidovaného elektrického zariadenia a bleskozvodu
8. súpis činností vykonaných pri revízii (prehliadka, meranie, skúšanie)
9. namerané hodnoty zistené pri revízii elektrického zariadenia a bleskozvodu
10. súpis chýb a nedostatkov zistených pri revízii elektrického zariadenia a bleskozvodu a termíny odstránenia uvedených chýb a nedostatkov
11. celkový výsledok revízie s uvedením, či je elektrické zariadenie a bleskozvod schopné bezpečnej prevádzky
12. dátum vypracovania a dátum odovzdania revíznej správy príslušnému zodpovednému zamestnancovi.

Vypracovanie revíznej správy a protokolu o určení počtu elektrických obvodov podľa STN 33 2000-2 oddiel 826-05-01,02,03 musí byť súčasťou ceny za vykonanie odbornej prehliadky, odbornej skúšky a opakovanej úradnej skúšky/písomnej aj elektronickej forme.

Odborné prehliadky, odborné skúšky a opakované úradné skúšky vybraných VTZ elektrických sa budú vykonávať za účasti prevádzkovateľa zariadení, správcu objektu, resp. ním poverenej osoby, resp. pracovníka centra podpory. O realizácii vykonania odborných prehliadok, odborných skúšok a opakovaných odborných skúšok VTZ elektrických, o termíne a čase bude informovaný príslušný technik BOZP a PO v rámci svojej pôsobnosti.